ai4bharat/Pralekha huggingface dataset:
প্রধানমন্ত্রীরদপ্তর
কোভিড–১৯ এর মোকাবিলায় ভারত ও আফগানিস্তান একযোগে সঙ্ঘবদ্ধভাবে কাজ করবে : প্রধানমন্ত্রী
নতুন দিল্লি, ২০ এপ্রিল, ২০২০
প্রধানমন্ত্রী শ্রী নরেন্দ্র মোদী, আজ বলেছেন,ভারত ও আফগানিস্তান কোভিড–১৯ মহামারীর মোকাবিলা একযোগে সঙ্ঘবদ্ধভাবে করবে।
আফগানিস্তানের রাষ্ট্রপতি ড. আশরাফ ঘানি, জরুরী ওষুধ হাইড্রোক্লোরোকুইন, প্যারাসিটামল সহ অন্যান্য সামগ্রী পাঠানোর জন্য ভারতকে ধন্যবাদ জানিয়ে ট্যুইট করেছেন। প্রধানমন্ত্রী, সেই ট্যুইটেরই জবাব দিয়েছেন।
আফগানিস্তানের রাষ্ট্রপতিকে প্রধানমন্ত্রী বলেন, “ইতিহাস, ভূগোল এবং সংস্কৃতির উপর ভিত্তি করে ভারত ও আফগানিস্তানের মধ্যে বিশেষ বন্ধুত্বের সম্পর্ক রয়েছে। দীর্ঘদিন ধরে আমরা যৌথভাবে সন্ত্রাসবাদের বিরুদ্ধে লড়াই করেছি। একইভাবে আমরা কোভিড–১৯কে একযোগে সঙ্ঘবদ্ধধভাবে মোকাবিলা করবো।”
(CG/CB/SFS
স্বাস্থ্যওপরিবারকল্যাণমন্ত্রক
কোভিড-১৯ বিষয়ক সাম্প্রতিক তথ্য
নতুন দিল্লি, ২৭ মে, ২০২২
দেশব্যাপী টিকাকরণ অভিযানের আওতায় এপর্যন্ত ১৯২.৯৭ কোটি ডোজেরও বেশি টিকা দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১৫ হাজার ৮১৪
মোট করোনা রোগীর ০.০৪ শতাংশ উপসর্গযুক্ত
করোনা থেকে সুস্থতার হার ৯৮.৭৫ শতাংশ
গত ২৪ ঘণ্টায় করোনা থেকে সুস্থ হয়েছেন ২ হাজার ২৯৬ জন। এই নিয়ে মোট করোনামুক্ত মানুষের সংখ্যা হল ৪ কোটি ২৬ লক্ষ ৭ হাজার ১৭৭
গত ২৪ ঘণ্টায় করোনা আক্রান্ত হয়েছেন ২ হাজার ৭১০ জন
দৈনিক সংক্রমণের হার ০.৫৮ শতাংশ
সাপ্তাহিক সংক্রমণের হার ০.৫২ শতাংশ
২৪ ঘণ্টায় ৪ লক্ষ ৬৫ হাজার ৮৪০টি নমুনা পরীক্ষা করা হয়েছে। এই নিয়ে এপর্যন্ত মোট ৮৪.৮৮ কোটি নমুনা পরীক্ষা করা হল
CG/SD/SKD/
(Visitor Counter : 71
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১১ই আগস্ট, ২০২১
দেশজুড়ে টিকাকরণ অভিযানে এ পর্যন্ত ৫১ কোটি ৯০লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ৮৬হাজার৩শো৫১জন, গত ১৪০দিনের মধ্যে যা সর্বনিম্ন ।
মোট সংক্রমিতের মাত্র ১.২১% এখন চিকিৎসাধীন, ২০২০র মার্চের পর থেকে যা সব থেকে কম ।
বর্তমানে কোভিড মুক্ত হওয়ার হার সর্বোচ্চ ৯৭.৪৫%।
সারা দেশে এ পর্যন্ত মোট সুস্থ হয়েছেন ৩ কোটি ১২ লক্ষ ২০হাজার ৯৮১ জন।
গত চব্বিশ ঘন্টায় আরোগ্য লাভ করেছেন ৪০হাজার ১৩ জন।
এই সময়ে নতুন করে সংক্রমিত হয়েছেন ৩৮,৩৫৩ জন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৩৪%।
দৈনিক সংক্রমিতের হার গত ১৬ দিন ধরে ৩%র কম౼আজ এই হার ২.১৬%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৮কোটি৫০লক্ষ ।
CG/CB
(
স্বাস্থ্যওপরিবারকল্যাণমন্ত্রক
ভারত মোট পাঁচ কোটি কোভিড পরীক্ষার একটি নতুন শিখর ছুঁয়েছে
নতুন দিল্লি, ৮ সেপ্টেম্বর, ২০২০
লাগাতার এবং বিস্তৃত পরীক্ষা চালানোর ফলে কোভিড মহামারীর বিরুদ্ধে লড়াইয়ে ভারত একটি গুরুত্বপূর্ণ ভূমিকা পালন করেছে। দেশে মোট এ পর্যন্ত মোট পাঁচ কোটি কোভিড পরীক্ষা হয়েছে।
চলতি বছরের জানুয়ারিতে পুনেতে ন্যাশনাল ইনস্টিটিউট অফ ভাইরোলজির পরীক্ষাগার থেকে মাত্র একটি কোভিড পরীক্ষা করা হয়েছিল। আজ পর্যন্ত দেশে ৫,০৬,৫০,১২৮টি পরীক্ষা করা হয়েছে। গত ২৪ ঘণ্টায় দেশে ১০,৯৮,৬২১ টি পরীক্ষা করা হয়েছে।জুলাইয়ের তৃতীয় সপ্তাহ থেকে সেপ্টেম্বরের প্রথম সপ্তাহে করোনা পরীক্ষা ৩.২ গুণ বৃদ্ধি পেয়েছে।
কোভিড -১৯ প্রসঙ্গে জনস্বাস্থ্য ও সামাজিক ব্যবস্থাপনায় সংক্রমণ রোধে হু প্রতি দশ লক্ষে ১৪০ জনের করোনা পরীক্ষার জন্য নির্দেশ দিয়েছে।।ভারতে প্রতি সপ্তাহে পরীক্ষার সংখ্যা বৃদ্ধি পেয়েছে। দিন দিন পরীক্ষাগারে সংখ্যা বেড়েছে।এখন দেশে রিয়েল টাইম আর টি পি সি আর পরীক্ষাগারে সংখ্যা ৮৪৬ টি।ট্রু ন্যাট বেস পরীক্ষাগারে সংখ্যা ৭০০ টি।সিবিন্যাট পরীক্ষাগারে সংখ্যা ১২২টি।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
CG/SS
(
নারীওশিশুবিকাশমন্ত্রক
যৌন হয়রানির শিকার অল্প বয়সী ছেলেদের কাছেও সময় মতো ক্ষতি পূরণের অর্থ পৌঁছে দেওয়ার জন্য রাজ্যগুলির কাছে আর্জি জানালেন শ্রীমতী মানেকা সঞ্জয় গান্ধী
নয়াদিল্লি, ৩০ মে, ২০১৮
যৌন হয়রানির শিকার হয়েছে এই ধরণের অল্প বয়সী ছেলেদেরও সংশ্লিষ্ট ক্ষতি পূরণ দান কর্মসূচি বা তহবিলের আওতায় নিয়ে আসার জন্য সবকটি রাজ্য ও কেন্দ্রশাসিত অঞ্চলের মুখ্যমন্ত্রীদের কাছে চিঠি পাঠিয়েছেন কেন্দ্রীয় নারী ও শিশু বিকাশ মন্ত্রী শ্রীমতী মানেকা সঞ্জয় গান্ধী। ঐ চিঠিতে অন্তর্বর্তীকালীন সহায়তা সহ ক্ষতি পূরণের অর্থ সঠিক সময়ে পৌঁছে দেওয়ার জন্য অনুরোধ জানিয়েছেন তিনি।
কেন্দ্রীয় মন্ত্রী তাঁর চিঠিতে উল্লেখ করেছেন যে, পস্কো আইনে লিঙ্গভেদ বা বৈষম্যের কোনও স্থান নেই। ছেলে ও মেয়ে উভয়েরই স্বার্থ রক্ষার সংস্থান রয়েছে এই বিশেষ আইনটিতে। শ্রীমতী মানেকা সঞ্জয় গান্ধী আরও উল্লেখ করেছেন যে, এনসিপিসিআর পরিসংখ্যান অনুযায়ী ৩১টি রাজ্য যদিও ২০১২-র পস্কো আইনের আওতায় ৭ নম্বর নিয়মনীতি অনুসারে ক্ষতি পূরণ দানের বিষয়টি বিজ্ঞাপিত করেছে, তা সত্ত্বেও বাস্তবে ক্ষতি পূরণদানের বিষয়টি কিন্তু সমতা রক্ষা করে চলেনি এবং এ সম্পর্কিত কাজকর্মও মোটেই সন্তোষজনক নয়।
যৌন হয়রানির শিকার শিশুদের অন্তর্বর্তীকালীন ক্ষতি পূরণ বা সহায়তাদানের ক্ষেত্রে কয়েকটি রাজ্য ঠিক মতো কাজ করছে না বলেও শ্রীমতী মানেকা সঞ্জয় গান্ধী উল্লেখ করেছেন তাঁর ঐ চিঠিতে। অথচ, তাৎক্ষণিক চিকিৎসা এবং ত্রাণ ও পুনর্বাসনের কাজে অন্তর্বর্তী ক্ষতি পূরণদান একান্ত জরুরি। বিশেষত, যৌন হয়রানির শিকার অল্প বয়সী ছেলেদের ক্ষতি পূরণদানের বিষয়টি বিশেষ অবহেলার চোখে দেখা হচ্ছে বলে অভিযোগ জানিয়েছেন তিনি।
CG/SKD/SB……
(Visitor Counter : 49
শিল্পওবাণিজ্যমন্ত্রক
পেঁয়াজ রপ্তানীর উপর থেকে নিষেধাজ্ঞা প্রত্যাহার
নতুনদিল্লি, ২৮শে ডিসেম্বর, ২০২০
কেন্দ্র সব ধরণের পেঁয়াজ রপ্তানীর উপর থেকে নিষেধাজ্ঞা প্রত্যাহার করে নিল। আগামী পয়লা জানুয়ারী থেকে এই নিয়ম কার্যকর হবে।
CG/CB
(Visitor Counter : 165
সারওরসায়নমন্ত্রক
কোভ্যাকসিন টিকার উৎপাদন বাড়াতে ভারত বায়োটেক সহ আরও ৩টি রাষ্ট্রায়ত্ত সংস্থার উৎপাদন ক্ষমতা বৃদ্ধি
নয়াদিল্লি, ০৬ অগাস্ট, ২০২১
ওষুধপত্র বা টিকার উৎপাদন খরচ একাধিক বিষয়ের ওপর নির্ভর করে। এর মধ্যে রয়েছে – খরচে ওঠা-নামা, মেধা সম্পদের অধিকার খাতে খরচ, প্রযুক্তি এবং বিভিন্ন সংস্থায় উৎপাদন পরিমাণ।
কেন্দ্রীয় জৈব প্রযুক্তি দপ্তর কোভিড সুরক্ষা মিশনের আওতায় ভারতীয় কোভিড-১৯ টিকা উদ্ভাবন মিশন রূপায়ণ করছে। জৈব প্রযুক্তি দপ্তরের অধীন রাষ্ট্রায়ত্ত সংস্থা বায়ো টেকনোলজি ইন্ডাস্ট্রি রিসার্চ অ্যাসিস্ট্যান্স কাউন্সিল ভারত বায়োটেক সহ আরও তিনটি সংস্থার টিকা উৎপাদন ক্ষমতা বাড়াতে সাহায্য করছে। এই তিনটি সংস্থা হ’ল – মুম্বাইয়ের হ্যাফকিন বায়োফার্মাসিউটিকাল কর্পোরেশন লিমিটেড; হায়দরাবাদের ইন্ডিয়ান ইমিউনোলজিকালস্ লিমিটেড এবং বুলন্দ শহরের বায়োলজিকালস্ কর্পোরেশন লিমিটেড। এছাড়াও, কোভ্যাকসিন টিকা উৎপাদন প্রযুক্তি গুজরাট কোভিড ভ্যাকসিন কনসোটিয়ামকে হস্তান্তরিত করা হয়েছে। এই কনসোটিয়ামে বেশ কয়েকটি সংস্থা রয়েছে, যাদের জৈব প্রযুক্তি দপ্তরের পক্ষ থেকে আগামী মাসগুলিতে কোভ্যাকসিন টিকার উৎপাদন বাড়াতে সাহায্য করা হচ্ছে।
স্বাস্থ্য ও পরিবার কল্যাণ মন্ত্রক টিকা সংগ্রহের জন্য দেশীয় উৎপাদক সংস্থাগুলিকে ১০০ শতাংশ পর্যন্ত আগাম অর্থ মিটিয়ে থাকে। এই অর্থ টিকা উৎপাদক সংস্থাগুলি তাদের উৎপাদন ক্ষমতা বাড়ানোর কাজে সদ্ব্যবহার করতে পারে। সরকার ইতিমধ্যেই কোভিড-১৯ টিকা উৎপাদনের জন্য মেসার্স বায়োলজিকাল ই সংস্থাকে আর্থিক সহায়তা দিয়েছে। এদিকে সেন্ট্রাল ড্রাগ স্ট্যান্ডার্ড অ্যান্ড কন্ট্রোল অর্গানাইজেশন কোভিড-১৯ টিকার কার্যকরিতা যাচাই ও অনুমোদনের জন্য জমা পড়া আবেদনপত্রগুলির প্রেক্ষিতে দ্রুত ছাড়পত্র দিতে একটি কার্যকর ব্যবস্থা গ্রহণ করেছে।
কেন্দ্রীয় সরকার দেশে কোভিড-১৯ টিকার উৎপাদন ও যোগানের ভিত্তিতে যোগ্য সমস্ত সুফলভোগীর টিকাকরণের জন্য প্রয়োজনীয় পদক্ষেপ নিয়েছে। মনে করা হচ্ছে, আগামী ডিসেম্বর মাস নাগাদ পর্যাপ্ত সংখ্যায় কোভিড টিকার যোগান সুনিশ্চিত হবে। এরফলে, ১৮ বছর ও তার বেশি বয়সীদের টিকাকরণের পরিধি বাড়বে।
রাজ্যসভায় আজ এক লিখিত জবাবে এই তথ্য দেন রসায়ন ও সার মন্ত্রী শ্রী মনসুখ মান্ডভিয়া।
CG/BD/SB
(Visitor Counter : 94
প্রধানমন্ত্রীরদপ্তর
উপকূলরক্ষী বাহিনীর প্রতিষ্ঠা দিবস উপলক্ষে প্রধানমন্ত্রী উপকূলরক্ষী পরিবারকে শুভেচ্ছা জানিয়েছেন
নতুন দিল্লি, ১ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী ভারতীয় উপকূলরক্ষী বাহিনী প্রতিষ্ঠা দিবস উপলক্ষে আজ উপকূলরক্ষী পরিবারকে শুভেচ্ছা জানিয়েছেন।
এক টুইট বার্তায় প্রধানমন্ত্রী বলেছেন, "ভারতীয় উপকূলরক্ষী বাহিনীর প্রতিষ্ঠা দিবসে এই বাহিনীর সকলের প্রতি আমার শুভেচ্ছা।
এই বাহিনী মহান কৌশলগত গুরুত্বের একটি সংস্থা। আমাদের উপকূলরক্ষী বাহিনী পেশাদার মনোভাব সম্পন্ন একটি অসামান্য বাহিনী, যারা অবিচল ভাবে আমাদের উপকূলকে সুরক্ষিত রাখে এবং মানবিক প্রচেষ্টার অগ্রভাগে থাকে।"
CG/ SB
(
ক্ষুদ্র, অতিক্ষুদ্রওমাঝারিশিল্পমন্ত্রক
খাদির কাপড় জনপ্রিয় করার উদ্যোগ
নয়াদিল্লী, ২৮ মার্চ, ২০২২
খাদির কাপড়কে জনপ্রিয় করে তুলতে এবং খাদি শিল্পের আধুনিকীকরণের জন্য অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক খাদি ও গ্রামোদ্যোগ শিল্প কমিশনের মাধ্যমে দীর্ঘদিন ধরে নানা উদ্যোগ গ্রহণ করেছে। অতীতের বিভিন্ন উদ্যোগের সুফল এখন পাওয়া যাচ্ছে। কমিশন মন্ত্রকের সাহায্যে খাদির বিভিন্ন পণ্য সামগ্রী সরাসরি রপ্তানীর প্রক্রিয়ার সঙ্গে যুক্ত নয়। এই কাজটি নানা ব্যবসায়িক প্রতিষ্ঠান বা সংস্থা করে থাকে।
খাদি শিল্পের আধুনিকীকরণ এবং খাদির কাপড়কে জনপ্রিয় করার জন্য যে উদ্যোগগুলি নেওয়া হয়েছে সেগুলি হলো-
১. কমিশন দিল্লীর এনআইএফটি-তে খাদি উৎকর্ষ কেন্দ্র গড়ে তুলেছে। এই কেন্দ্রের চারটি শাখা গান্ধীনগর, কলকাতা, শিলং ও ব্যাঙ্গালোরে গড়ে তোলা হয়েছে। এরফলে ভারতীয় ও আন্তর্জাতিক বাজারে উন্নতমানের খাদি পণ্য সামগ্রী প্রদর্শন করা সম্ভব হচ্ছে।
২. দিল্লী আইআইটি হালকা ওজনের চরকা তৈরি করেছে। এরফলে খাদির কাপড় উৎপাদন ৩০-৪০ শতাংশ বেড়েছে।
৩. উন্নতমানের কাঁচামালের সরবরাহ নিশ্চিত করতে কমিশনের বিভিন্ন কারখানার আধুনিকীকরণ হয়েছে।
৪. ওয়ার্ধার মহাত্মা গান্ধী ইন্সটিটিউট ফর রুরাল ইন্ডাস্ট্রিয়ালাইজেশন পরিবেশ বান্ধব খাদির সামগ্রী রঙ করার ক্ষেত্রে নানা ধরণের ডাই উদ্ভাবন করেছে।
৫. কমিশন খাদি সামগ্রী জনপ্রিয় করে তোলার জন্য একটি নকশা প্রতিযোগিতার আয়োজন করে, যেখানে চার বিশিষ্ট ডিজাইনারের নকশা বাছাই করা হয়েছে।
৬. বিভিন্ন রাজ্যের খাদি বোর্ড খাদি সামগ্রী বিক্রির আউটলেটগুলিকে আধুনিক করে তোলার জন্য আর্থিক সহায়তা দিয়ে থাকে।
৭. পশমিনা উল তৈরির জন্য কমিশন লাদাখ কেন্দ্রশাসিত অঞ্চলের রাজধানী লে-তে একটি প্রকল্প গড়ে তুলেছে।
৮. কমিশন ইরি সিল্কের উৎপাদন বাড়ানো এবং প্রশিক্ষণের জন্য বৌদ্ধ সাংস্কৃতিক সংরক্ষণ সমাজের সহায়তায় বিভিন্ন কর্মসূচি হাতে নিয়েছে।
৯. কেভিআইসি সহযোগ প্রকল্পের আওতায় ৫০টি নতুন মডেলের চরকা, খাদি সংস্কার ও উন্নয়ন কর্মসূচির আওতায় ৮টি তাঁত যন্ত্র কেনার অনুমতি দিয়েছে। এর সাহায্যে পশ্চিমবঙ্গের সুন্দরবনে খাদি কর্মসূচির প্রসার ঘটানো হবে এবং ওই অঞ্চলের মানুষদের জন্য নতুন নতুন কর্মসংস্থান তৈরি হবে।
কমিশন খাদি সামগ্রী রপ্তানীর জন্য বিভিন্ন উদ্যোগ নিয়েছে। কেন্দ্র খাদির বিশেষ লোগোর বিষয়ে বিজ্ঞপ্তি জারি করেছে। ২০০৬ সালে শিল্প ও বাণিজ্য মন্ত্রক কমিশনকে বিশেষ মর্যাদা দেওয়ায় এটি ব্যবসা-বাণিজ্য সংক্রান্ত সংস্থায় পরিণত হয়েছে।
ফেডারেশন অফ ইন্ডিয়ান এক্সপোর্ট অর্গানাইজেশন, বিশ্ব বাণিজ্য কেন্দ্র, ভারতীয় বাণিজ্য উৎসাহ সংস্থা, ট্রেড প্রমোশন কাউন্সিল অফ ইন্ডিয়ার মতো বিভিন্ন সংগঠনের সহায়তায় বিদেশের বাজারে খাদির পণ্য সামগ্রী প্রদর্শিত হচ্ছে। ৬৬টি ভারতীয় দূতাবাসে খাদি ও গ্রামোদ্যোগ শিল্প কমিশনের প্রচারের উদ্যোগ নেওয়া হয়েছে। এছাড়াও জার্মানি, বৃটেন, অস্ট্রেলিয়া, রাশিয়া, চীন, বাহেরিন সহ ১৭টি দেশে খাদি ট্রেড মার্ক-কে স্বীকৃতি দেওয়া হয়েছে। এছাড়াও কমিশন খাদি সামগ্রী নকশার জন্য ফ্যাশন ডিজাইনারদের সাহায্য নিচ্ছে। অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক আন্তর্জাতিক সহযোগিতা প্রকল্পের আওতায় বিভিন্ন খাদির পণ্য উৎপাদন কেন্দ্রের আধুনিকীকরণের কাজে আর্থিক সাহায্য দিয়ে থাকে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন অতিক্ষুদ্র, ক্ষুদ্র ও মাঝারি শিল্পোদ্যোগ দপ্তরের প্রতিমন্ত্রী শ্রী ভানু প্রতাপ সিং ভার্মা।
CG/CB/NS
(Visitor Counter : 105
রেলমন্ত্রক
ডাঃ বিষ্ণু প্রসাদ নন্দ ভারতীয় রেল বোর্ডের রেল স্বাস্থ্য পরিষেবা বিভাগের মহানির্দেশক হিসেবে দায়িত্বভার গ্রহণ করেছেন
নয়াদিল্লী, ৬ জুলাই, ২০২০
ডাঃ বিষ্ণু প্রসাদ নন্দ ভারতীয় রেল বোর্ডের রেল স্বাস্থ্য পরিষেবা বিভাগের মহানির্দেশক হিসেবে দায়িত্বভার গ্রহণ করেছেন। রেল বোর্ডের স্বাস্থ্য বিভাগের শীর্ষ পদে তিনি যোগ দিয়েছেন। এর আগে শ্রী নন্দা দক্ষিণ রেলের মুখ্য স্বাস্থ্য অধিকর্তার দায়িত্বে ছিলেন। তিনি ১৯৮৩ সালে ইউপিএসসি-র কম্পাইন্ড মেডিক্যাল সার্ভিস পরীক্ষায় দেশের মধ্যে প্রথম স্থান অর্জন করেছিলেন এবং ভারতীয় রেলে মেডিক্যাল সার্ভিসের জন্য নির্বাচিত হন। ডাঃ শ্রী নন্দ ১৯৮৪ সালের ১৪ নভেম্বর দক্ষিণ পূর্ব রেলের খড়গপুর বিভাগীয় হাসপাতালে ভারতীয় রেল চিকিৎসা পরিষেবা বিভাগে যোগ দিয়েছিলেন।
পরে ডাঃ নন্দ নাগপুর বিভাগের অধীনে মধ্যপ্রদেশের ছিন্দওয়ারা স্বাস্থ্যকেন্দ্রে সহকারি বিভাগীয় মেডিক্যাল অফিসার পদে নিযুক্ত হন। এরপর তিনি রাঁচির হাতিয়া রেলওয়ে হাসপাতালে ৭ বছর কর্মরত ছিলেন। পরবর্তীকালে তাঁকে ভুবনেশ্বরের মাঞ্চেশ্বর রেলওয়ে হাসপাতালে স্থানান্তর করা হয়। ডাঃ নন্দ ১৯৯৪-১৯৯৭ সাল পর্যন্ত মুম্বাই বিশ্ববিদ্যালয় থেকে ইএনটি-তে স্নাতকোত্তর করেছেন। এরপর তিনি ১৯৯৭ থেকে টানা ১৫ বছর আদ্রা বিভাগীয় রেলওয়ে হাসপাতালে ইএনটি বিশেষজ্ঞ হিসেবে নিযুক্ত ছিলেন।
চক্রধরপুর বিভাগের মুখ্য স্বাস্থ্য অধিকর্তা হিসেবে এসএজি স্তরে পদোন্নতির পরে ডাঃ নন্দ তাঁর প্রশাসনিক কর্মজীবন শুরু করেন। এরপর তিনি পূর্ব রেলের অধীন আদ্রা বিভাগে স্বাস্থ্য অধ্যক্ষ হিসেবে কাজ করেছেন। তারপর ২০১৮ সাল পর্যন্ত দক্ষিণ রেলের অধীন মাদ্রাজে মুখ্য স্বাস্থ্য অধিকর্তা হিসেবে কর্মরত ছিলেন।
দক্ষিণ রেলের মুখ্য স্বাস্থ্য অধিকর্তা হিসেবে ডাঃ নন্দ কর্মরত অবস্থায় ওই অঞ্চলে ওষুধ এবং চিকিৎসা সরঞ্জামগুলি কেনার ক্ষেত্রে ই-প্রক্রিয়াকরণ বাস্তবায়নে কার্যকরী ভূমিকা পালন করেছিলেন। তাঁর যোগ্য নেতৃ্ত্বেই মেডিক্যাল বিভাগ ই- মাধ্যমেই চিকিৎসা সামগ্রী কেনা সম্পন্ন করে।
(CG/SS/NS
প্রধানমন্ত্রীরদপ্তর
দেশজুড়ে রেলস্টেশনগুলির সংস্কার, আমাদের সরকারের অগ্রাধিকারের তালিকায় রয়েছেঃ প্রধানমন্ত্রী
নতুনদিল্লি, ৩০শে সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী গোয়ালিয়র স্টেশনের পুনরুন্নয়কমূলক প্রকল্পের প্রশংসা করেছেন।
রেলমন্ত্রী শ্রী অশ্বিনী বৈষ্ণবের এক্স পোস্টের এক বার্তা সকলের সঙ্গে ভাগ করে নিয়ে প্রধানমন্ত্রী বলেছেন;
“দারুণ ব্যাপার! দেশজুড়ে রেলস্টেশনগুলির সংস্কার, আমাদের সরকারের অগ্রাধিকারের তালিকায় রয়েছে। অত্যাধুনিক সুবিধাযুক্ত গোয়ালিয়র রেল স্টেশন যাত্রীদের রেল সফরকে আরো আরামপ্রদ করে তুলবে। “
PG/CB/AS
(
বিদ্যুৎমন্ত্রক
লকডাউন সত্ত্বেও এনটিপিসি নিরবচ্ছিন্ন বিদ্যুৎ সরবরাহ করে চলেছে
লকডাউনে এনটিপিসির সমস্ত কেন্দ্র খোলা রয়েছে এবং সেখানে সামাজিক দূরত্ব মেনে কাজ চলছে
নতুন দিল্লি, ২৫ এপ্রিল ২০২০
বিশ্বব্যাপী করোনা মহামারী, ভারতের বিদ্যুৎ মন্ত্রকের অধীনে বৃহত্তম বিদ্যুৎ উৎপাদক সংস্থা এনটিপিসিকে, দেশের জন্য নিরবচ্ছিন্ন বিদ্যুৎ সরবরাহ ব্যবস্থাকে প্রভাবিত করতে পারেনি।
কেন্দ্রীয় বিদ্যুৎ ও নতুন এবং পুনর্নবীকরণযোগ্য জ্বালানি প্রতিমন্ত্রী  শ্রী আর কে সিং এর নেতৃত্বে বিদ্যুৎ মন্ত্রকের অধীন এনটিপিসির সবকটি উৎপাদনকেন্দ্র সর্বোচ্চ মাত্রায় বিদ্যুৎ উৎপাদন ও সরবরাহ অব্যাহত রেখেছেন।
কোভিড-১৯ সংকটে সব ক্ষেত্রে বিদ্যুৎ এর প্রয়োজনীয়তা আরও একবার প্রতিপন্ন হয়েছে, এই কঠিন সময়ে অর্থনীতির বিভিন্ন ক্ষেত্র সঠিকভাবে পরিচালনার জন্য বিদ্যুতের অপরিহার্যতা যথেষ্ট গুরুত্বপূর্ণ। ধারাবাহিকভাবে বিদ্যুৎ উৎপাদনের জন্য এনটিপিসি দক্ষতার সঙ্গে কয়লা সরবরাহ ব্যবস্থা পরিচালনা করছে।
বিদ্যুৎ সরবরাহ অব্যাহত রাখার পাশাপাশি এনটিপিসির কর্মীরা লকডাউনের নির্দেশিকাগুলি এবং সামাজিক দূরত্ব কঠোরভাবে মেনে চলছেন। বিদ্যুৎ উৎপাদন ছাড়াও এই সংস্থা দুঃস্থ ও ভিনরাজ্যের শ্রমিকদের জন্য রেশন ও চিকিৎসা সহায়তা প্রদানের মাধ্যমে সমাজ কল্যাণমূলক কর্মকাণ্ডে নিজেদেরকে নিয়োজিত রেখেছে। কোভিড -১৯ এর বিরুদ্ধে লড়াইয়ে যাতে দেশের প্রতিটি কোণে পর্যাপ্ত পরিমাণে বিদ্যুৎ থাকে তার জন্য এনটিপিসির ঊর্ধ্বতন কর্তৃপক্ষ সদা সতর্ক দৃষ্টি রেখেছে।
দেশে এনটিপিসির বিদ্যুৎ কেন্দ্রগুলির মধ্যে বৃহত্তম বিন্ধ্যাচল কেন্দ্র গত ১৩ এপ্রিল, ২০২০তে ১০০ শতাংশ বিদ্যুৎ উৎপাদন করেছে। লকডাউন সত্ত্বেও ভারতের প্রথম আল্ট্রা সুপারক্রিটিক্যাল পাওয়ার স্টেশন এনটিপিসি খারগোন ইউনিট ৬৬০ মেগাওয়াট বিদ্যুৎ উৎপাদন করেছে।
এনটিপিসির মোট ৬২,১১০ মেগাওয়াট ক্ষমতাসম্পন্ন ৭০টি বিদ্যুৎ কেন্দ্র রয়েছে,এর মধ্যে ২৪টি কয়লা ব্যবহৃত, ৭ টি কম্বাইন্ড সাইকেল গ্যাস / তরল জ্বালানী, ১টি জলবিদ্যুৎ, ১৩টি পুনর্নবীকরণযোগ্য জ্বালানী দ্বারা চালিত ও ১৩টি জেভি পাওয়ার স্টেশন।
(CG/TG
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় ব্যাডমিণ্টন ডবলস্-এ ব্রোঞ্জ পদক জয়ী তৃষা জলি ও গায়েত্রী গোপীচাঁদ’কে প্রধানমন্ত্রীর অভিনন্দন
নয়াদিল্লি, ০৮ অগাস্ট, ২০২২
প্রধানমন্ত্রী শ্রী নরেন্দ্র মোদী কমনওয়েলথ ক্রীড়া প্রতিযোগিতায় ব্যাডমিন্টন ডবলস্-এ তৃষা জলি ও গায়েত্রী গোপীচাঁদকে ব্রোঞ্জ পদক জয়ের জন্য অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “ব্যাডমিন্টন ডবলস্-এ ব্রোঞ্জ পদক জয়ী তৃষা জলি ও গায়েত্রী গোপীচাঁদের জন্য আমরা গর্বিত। কমনওয়েলথ ক্রীড়া প্রতিযোগিতায় অংশ নেওয়ার আগে তৃষা আমাকে গায়েত্রীর সঙ্গে তাঁর বন্ধুত্বের কথা জানিয়েছিলেন। কিন্তু, পদক জিতলে তিনি কিভাবে আনন্দ করবেন, সে বিষয়ে নিশ্চিত ছিলেন না। আমি নিশ্চিত, এখন তৃষা পরিকল্পনা করতে পারবেন।
PG/CB/SB
(
প্রধানমন্ত্রীরদপ্তর
ঈদ-উল-ফিতর উপলক্ষ্যে প্রধানমন্ত্রীর শুভেচ্ছা
নতুনদিল্লি, ১৪ই মে,২০২১
প্রধানমন্ত্রী শ্রী নরেন্দ্র মোদী ঈদ-উল-ফিতর উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ ঈদ-উল-ফিতরের শুভক্ষণে সকলকে শুভ কামনা জানাই। আমি সকলের সুস্বাস্থ্য ও কল্যাণ কামনা করি। আমাদের সমন্বিত উদ্যোগে বিশ্বজুড়ে এই মহামারীর সঙ্কটকে আমরা অতিক্রম করব এবং মানব কল্যাণের জন্য একযোগে কাজ করব।
ঈদ মুবারক! “
CG/CB/
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫২ কোটি ৫২ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ৮৪ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৩ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫২ কোটি ৫২ লক্ষ ২৩ হাজার ২৭৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯ কোটি ৮৪ লক্ষ ৩১ হাজার ৮৬১টি টিকার ডোজ হাতে রয়েছে।
(CG/CB/SB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৪৬ কোটি ৭০ লক্ষ ছাড়িয়েছে
দেশে গত ২৪ ঘণ্টায় প্রায় ১ কোটি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.১৩ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৭ হাজার ৩৭৯
দেশে সুস্পষ্টভাবে করোনায় আক্রান্তের সংখ্যা ১ লক্ষ ৭১ হাজার ৮৩০
সাপ্তাহিক-ভিত্তিতে আক্রান্তের হার ২.০৫ শতাংশ
নয়াদিল্লি, ০৪ জানুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৯৯ লক্ষ ২৭ হাজার ৭৯৭। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৪৬ কোটি ৭০ লক্ষ ১৮ হাজার ৪৬৪।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৮,২৩৬
৯৭,২১,২২৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮৬,২৬৫
১,৬৯,১৬,৫৮৯
|
|
১৫-১৮ বছর বয়সী
|
|
প্রথম ডোজ
|
|
৪২,০৬,৪৩৩
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫০,৩১,৩৯,৮৬৮
৩৩,৮৮,৬৪,৮৫৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,৫০,৬৬,৮৮৩
১৫,২৪,৩৯,৮১৪
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১২,১৭,১৪,০৬৭
৯৬,১৭,৪২২৬
|
|
মোট
|
|
|
|
১,৪৬,৭০,১৮,৪৬৪
দেশে গত ২৪ ঘণ্টায় সুস্থ হয়েছেন ১১ হাজার ৭ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪৩ লক্ষ ৬ হাজার ৪১৪।
জাতীয় স্তরে সুস্থতার হার বর্তমানে ৯৮.১৩ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১৯০ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৩৭ হাজার ৩৭৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৭১ হাজার ৮৩০ হয়েছে, যা মোট আক্রান্তের ০.৪৯ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৫৪ হাজার ৩০২টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৮ কোটি ২৪ লক্ষ ২৮ হাজার ৫৯৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.০৫ শতাংশ। একইভাবে, দৈনিক আক্রান্তের হার দাঁড়িয়েছে ৩.২৪ শতাংশ।
(CG/SS/SB
স্বরাষ্ট্র মন্ত্রক
২০২১ সালের সেরা তদন্তের জন্য কেন্দ্রীয় স্বরাষ্ট্র মন্ত্রীর পদক
নয়াদিল্লি, ১২ অগাস্ট, ২০২১
২০২১ সালে সেরা তদন্তের জন্য ১৫২ জন পুলিশ আধিকারিককে কেন্দ্রীয় স্বরাষ্ট্র মন্ত্রীর পদক দেওয়া হয়েছে। এদের মধ্যে ২৮ জন মহিলা আধিকারিক। অপরাধের তদন্ত করার ক্ষেত্রে উচ্চ মানের পেশাদারিত্ব বজায় রেখে কাজে উৎসাহিত করার জন্য এবং শ্রেষ্ঠ তদন্তকারী আধিকারিকদের স্বীকৃতি দিতে ২০১৮ সালে এই পুরস্কার দেওয়া শুরু হয়। এ বছর যাঁরা পুরস্কার পেয়েছেন, তাঁদের মধ্যে ১৫ জন সিবিআই আধিকারিক, ১১ জন মধ্যপ্রদেশ ও মহারাষ্ট্র পুলিশের, ১০ জন উত্তর প্রদেশ, ৯ জন কেরল ও রাজস্থান, ৮ জন তামিলনাডু পুলিশ, বিহারের ৭ জন। গুজরাট, কর্ণাটক ও দিল্লি পুলিশের ৬ জন, আসাম ও পশ্চিমবঙ্গ পুলিশের ৪ জন, ত্রিপুরা পুলিশের ১ জন আধিকারিক রয়েছেন। পশ্চিমবঙ্গ পুলিশের ৪ জন পুরস্কার-প্রাপক হলেন – শ্রী সুদীপ কুমার দাস, শ্রী কৌশিকব্রত মজুমদার, শ্রী সুমন সাধুখাঁ এবং শ্রী জিতেন্দ্র প্রসাদ। আসাম পুলিশের পুরস্কার-প্রাপকরা হলেন – শ্রী বিবেকানন্দ দাস, ডঃ রশ্মী রেখা শর্মা, শ্রী সুকুমার সিনহা এবং শ্রী দীপঙ্কর গগৈ। ত্রিপুরা পুলিশের শ্রীমতী রীতা দেবনাথ এই পুরস্কার পেয়েছেন।
CG/CB/SB
(
প্রধানমন্ত্রীরদপ্তর
আমেদাবাদ মেট্রো রেল প্রকল্পের সূচনা করলেন প্রধানমন্ত্রী
আমেদাবাদ মেট্রোতে সফর করেন প্রধানমন্ত্রী
নয়াদিল্লি, ৩০ সেপ্টেম্বর, ২০২২
আমেদাবাদ মেট্রো রেল প্রকল্পের সূচনা করেন প্রধানমন্ত্রী এবং তিনি আজ কালুপুর স্টেশন থেকে দূরদর্শন কেন্দ্র মেট্রো স্টেশন পর্যন্ত মেট্রোতে সফর করেন।
গুজরাট সফরের দ্বিতীয় দিনে প্রধানমন্ত্রী আমেদাবাদ মেট্রো রেল প্রকল্পের পতাকা নেড়ে যাত্রার সূচনা করেন। গান্ধীনগর স্টেশন থেকে দ্বিতীয় দফার সম্পূর্ণ নতুন বন্দে ভারত এক্সপ্রেসে সফর করে প্রধানমন্ত্রী কালুপুর স্টেশনে এসে পৌঁছান। প্রধানমন্ত্রী এই উপলক্ষে মেট্রো রেলের একটি প্রদর্শনীও ঘুরে দেখেন।
প্রধানমন্ত্রীর সঙ্গে ছিলেন গুজরাটের মুখ্যমন্ত্রী শ্রী ভূপেন্দ্র প্যাটেল, গুজরাটের রাজ্যপাল শ্রী আচার্য দেবব্রত, কেন্দ্রীয় আবাসন এবং নগর বিষয়ক মন্ত্রী শ্রী হরদীপ সিং পুরি।
মেট্রোতে প্রধানমন্ত্রী ছাত্রছাত্রী, ক্রীড়াবীদ এবং সাধারণ যাত্রীদের সঙ্গে সফর করেন। তাদের সঙ্গে কথা বলেন তিনি। অনেকেই তাঁর অটোগ্রাফ নেন।
মাল্টিমোডাল পরিকাঠামো সংযোগ গড়ে তুলতে আমাদাবাদ মেট্রো রেল প্রকল্প অনন্য গতি সঞ্চার করবে। আমাদাবাদ মেট্রো রেল প্রকল্পের প্রথম পর্যায়ে রয়েছে ৩২ কিলোমিটার। এর মধ্যে অ্যাপারেল পার্ক থেকে থালতেজ পর্যন্ত রয়েছে ইস্ট ওয়েস্ট করিডরে এবং নর্থ সাউথ করিডরে রয়েছে মোতেয়ারা থেকে গায়েশপুর। ইস্ট ওয়েস্ট করিডরে থালতেজ-ভাসতাল রুটে ১৭টি স্টেশন রয়েছে। এই করিডরে ৬ দশমিক ৬ কিলোমিটার যাত্রাপথ ভূগর্ভস্ত। এতে রয়েছে ৪টি স্টেশন। ১৯ কিলোমিটার দীর্ঘ নর্থ সাউথ করিডর গায়েশপুরকে মতোয়ারা স্টেডিয়ামের সঙ্গে যুক্ত করছে। এই রুটে ১৫টি স্টেশন রয়েছে। প্রথম পর্যায়ে এই প্রকল্প নির্মাণে খরচ হয়েছে ১২ হাজার ৯০০ কোটি টাকারও বেশি।
আমেদাবাদ মেট্রো অনন্য সাধারণ পরিকাঠামো প্রকল্পের এক নমুনা স্বরূপ। এতে রয়েছে ভূগর্ভস্থ টানেল, ভূগর্ভস্থ ও মাটির ওপরে স্টেশন। এছাড়াও এই ট্রেন লাইনে চালক বিহীন ট্রেন চালানো সম্ভব। এই মেট্রো রেলে বিদ্যুত সাশ্রয়ী প্রোপালশান ব্যাবস্থা রয়েছে যাতে ৩০-৩৫ শতাংশ বিদ্যুৎ সাশ্রয় করা সম্ভব। ট্রেনে রয়েছে অত্যাধুনিক সাসপেনশন ব্যাবস্থা যাত্রীদের মেট্রো সফরকে যা মনোরম করে তুলবে।
(PG/AB/ NS
সংস্কৃতিমন্ত্রক
বিশ্ব বিজ্ঞান দিবসে ২০ ফুট বৃহৎ ম্যাজিক কল উদ্বোধনের মধ্য দিয়ে সর্বসাধারণের জন্য বিআইটিএম খুলে দেওয়া হল
কলকাতা, ১০ই নভেম্বর ২০২০
কেন্দ্রীয় সংস্কৃতি মন্ত্রকের বিজ্ঞান সংগ্রহশালাগুলির জাতীয় পরিষদের অন্তর্গত বিড়লা কারিগরি ও প্রযুক্তি সংগ্রহালয় ১০ নভেম্বর তার প্রাঙ্গণে ২০ ফুট বৃহৎ ম্যাজিক কল সর্বসাধারণের প্রদর্শনীর জন্য খুলে দিল। এই দিনটি বিশ্ব বিজ্ঞান দিবস এবং আন্তর্জাতিক বিজ্ঞান কেন্দ্র ও বিজ্ঞান সংগ্রহশালা দিবস হিসেবে পালন করা হয়। বিআইটিএম-সহ দেশের সমস্ত সংগ্রহশালাগুলি কোভিড-১৯ মহামারির জন্য বন্ধ রাখা হয়েছিল। প্রসংগত এই কারণে গত ১৫ই মার্চ বিআইটিএম বন্ধ হয়ে যায়.
সংস্কৃতি মন্ত্রকের নির্দেশ অনুসারে সমস্ত দেশের সব সংগ্রহশালা এবং প্রদর্শশালা আবারো খোলা হচ্ছে। বিআইটিএম ১০ই নভেম্বর দর্শকদের জন্য খুলে দেওয়া হল। তবে, মহামারী প্রতিহত করার জন্য সাধারণ পরিচালন পদ্ধতি মেনে চলতে হবে।
এ কারণে যে ব্যবস্থাগুলি নেওয়া হয়েছে সেগুলি হল :
>অনলাইনে টিকিট কেনার ব্যবস্থা
>ঢোকার সময় প্রত্যেকের তাপমাত্রা মাপা হবে
>সবাইকে ফেস কভার এবং মাস্ক সবসময় পরে থাকতে হবে
>পা চালিত হ্যান্ড স্যানিটাইজারের ব্যবস্থা করা হয়েছে এই বিজ্ঞান সংগ্রহশালা প্রাঙ্গনে দর্শকদের প্রয়োজনে
>ব্যবহারের পর ফেলে দেওয়ার জন্য গ্লাভসের-ও ব্যবস্থা করা হয়েছে
>সংগ্রহশালায় নিয়মিতভাবে জীবনুমুক্ত করার কাজ করা হবে
>প্রদর্শনীগুলি স্পর্শ করা যাবেনা
>শারীরিক দূরত্ব বজায় রাখতে হবে
>স্পর্শহীন জলের কলের ব্যবস্থা করা হয়েছে
>বিভিন্ন সতর্কতামূলক ব্যবস্থার জন্য প্রয়োজনীয় ঘোষণা মাঝে মধ্যেই করা হবে
বিআইটিএমের নির্দেশক শ্রী ভি এস রামচন্দ্রন ২০ ফুট বৃহৎ ম্যাজিক কলটির উদ্বোধন করেছেন। এই ভাসমান কলটি একটি জলাধারের উপর বসানো আছে। এখান থেকে অবিরত যে জল পড়ছে তার উৎস কোথায়, সেটিই দর্শকদের খুঁজে বার করতে হবে। উত্তর অবশ্যই যুক্তিসঙ্গত হওয়া চাই।
সারওরসায়নমন্ত্রক
কেন্দ্রীয় মন্ত্রী শ্রী মনসুখ মান্ডভিয়া আজ আমেদাবাদে টিকা তৈরির কারখানা পরিদর্শন করেছেন
নতুন দিল্লি, ০৪ জুলাই, ২০২১
কেন্দ্রীয় সার ও রসায়ন এবং জাহাজ চলাচল মন্ত্রকের স্বাধীন দায়িত্বপ্রাপ্ত মন্ত্রী শ্রী মনসুখ মান্ডভিয়া আজ আমেদাবাদে জাইডাস বায়োটেক পার্ক পরিদর্শন করেছেন। পরে এক টুইট বার্তায় কেন্দ্রীয় মন্ত্রী জানিয়েছেন যে, কোভিড-১৯ টিকাকরণে বিশ্বের সর্বপ্রথম ডিএনএ ভিত্তিক টিকা "জাইকোভ-ডি" তৈরি করছে জাইডাস ক্যাডিলা।
কেন্দ্রীয় মন্ত্রী এদিন হেসটার বায়ো সায়েন্স লিমিটেড সংস্থাটিও পরিদর্শন করেন। এই সংস্থাটি ভ্যাকসিন প্রস্তুত করার জন্য ভারত বায়োটেক সংস্থার সাথে চুক্তিবদ্ধ হয়েছে।
কেন্দ্রীয় মন্ত্রী তাঁদের প্রচেষ্টার প্রশংসা করেছেন। তিনি সকলের জন্য নিখরচায় টিকা দেওয়া নিশ্চিত করতে টিকা উৎপাদন ক্ষেত্র গুলিকে ত্বরান্বিত করার লক্ষ্যে সরকারি সহায়তার আশ্বাস দিয়েছেন।
CG/ SB
(Visitor Counter : 126